Dušanka Kalanj
Dušanka Kalanj (Šibenik, 10. oktobra 1934. – Beograd, 12. marta 2010.), jugoslovenska i srpska televizijska spikerka i voditeljka. Prva je voditeljka TV Dnevnika u istoriji jugoslovenske televizije.

Biografija 

Rođena je 10. oktobra 1934. u Šibeniku od roditelja poreklom iz Benkovca i Kistanja u Dalmatinskoj zagori. Školovala se u Šibeniku, a engleski jezik i književnost diplomirala je na Beogradskom univerzitetu.

Bila je prva žena koja je vodila Dnevnik, a na Televiziji Beograd radila je od njegova osnivanja. Sloveći kao dobra govornica, umeće izvrsne dikcije i šarma prenosila je mlađim kolegama i uspostavila standarde za televizijske radnike. Generacije su je pamtile i poistovećivale s Televizijom Beograd.

Kao glumica se okušala 1961. u igranom filmu Ne diraj u sreću Mila Đukanovića gde je igrala sa Pavlom Vuisićem, Irenom Kolesar, Slobodanom Perovićem i Borislavom Pekićem.

Umrla je 12. marta 2010. u Beogradu.

Nagrade i priznanja 

Odlikovana je Ordenom zasluga za narod sa srebrnim vencem.

Od 2010. godine Udruženje novinara Vojvodine dodeljuje novinarkama, voditeljkama ili spikerkama nagradu »Press vitez – Dušanka Kalanj«. Ista nagrada koja se dodeljuje novinarima, voditeljima ili spikerima nosi ime Miće Orlovića.

Vidi još 

 Televizija Beograd

Izvori

Eksterni linkovi 

 
 Svi moji dnevnici - intervju (NIN, 2002.)
 Odlazak Prve dame Dnevnika (Vreme)
 Spikerka kojoj se verovalo (Blic, 13. marta 2010.)
 Preminula čuvena voditeljka Dušanka Kalanj (Pres, 13. marta 2010.) 
 Video: Dušanka Kalanj (1934-2010) – In memoriam, Pristupljeno 28. aprila 2011.
 Bila je najljepša žena TV Beograd, a preminula je zaboravljena od svih (15. septembra 2015.)

Biografije, Šibenik
Jugoslavenski novinari
Srpski novinari
Srpski TV-voditelji‎